juni 2022 – Nei til Giftdeponi
Krever at departementet rydder opp i gruvene på Raudsand
Fylkesutvalget i Møre og Romsdal krever at det settes i gang opprydding i gruvene på Raudsand.
Kravet i mandagens vedtak er rettet mot Nærings- og fiskeridepartementet. I vedtaket ber man også om at fylkesordføreren og lederen av vassregionutvalget får møte Klima- og Miljøverndepartementet eller Nærings- og fiskeridepartementet om opprydding og status for forurensningssituasjonen på Raudsand.
https://www.tk.no/krever-at-departementet-rydder-opp-i-gruvene-pa-raudsand/s/5-51-1170183
Forfatter adminLagt ut på 28. juni 2022 Kategorier Avisartikkel, Tidens Krav
Krav om gassmålinger fra uavhengig konsulent
Miljødirektoratet varsler den 20. juni 2022 at de ønsker en uavhengig konsulent med ekspertise om å gjennomføre gassmålinger fra Deponi 1 på Raudsand. Oppfølgingen kommer etter påtrykk fra Norges Miljøvernforbund.
Forsidebilde: Deponi 1 fotografert 22. april 2022- Miljødirektoratet krever gassmålinger fra deponiet.
Konsulent med ekspertise skal gjennomføre gassmålinger
Veidekke gjennomførte egne målinger på Deponi 1 på Raudsand. Miljødirektoratet krever nye og bedre målinger av noen med ekspertise.
Miljødirektoratet uttaler at det ikke er gjort vurderinger av hvilke forhold gassmålingene bør tas ved, eller hvilken metodikk som er best egnet for overvåking av gass fra deponiet. Miljødirektoratet mener beskrivelsen av gassmålingene ved Bergmesteren Raudsand ikke belyser disse forholdene. Direktoratet er usikre på om metoden som er benyttet er den beste til å gjennomføre slike målinger. Målinger av gass fra deponi er krevende å gjennomføre og påvirkes av vær og atmosfæretrykk. Miljødirektoratet vil stille krav om at Bergmesteren Raudsand skal gjennomføre en vurdering som skal gjøres av en uavhengig konsulent med ekspertise innen fagfeltet.
Gass i gruva på Raudsand
Norges Miljøvernforbund – Møre og Romsdal sendte en henvendelse til Miljødirektoratet 5. mars 2022 hvor de etterlyste opplysninger om oppfølgning av gass i gruva på Raudsand.
Har Miljødirektoratet fulgt opp at Bergmesteren Raudsand i «overvåkningsprogrammet for etterdriftsfasen av deponi 1» på tilfredsstillende vis utført gassanalyser i samsvar med Norsk standard, slik som beskrevet i vedlagte epost?
Dersom analysene ikke er utført slik som beskrevet i eposten, så ber NMF-MR om at Miljødirektoratet skriftlig opplyser om hvorledes dere følger opp dette avviket?
Forfatter adminLagt ut på 25. juni 2022 25. juni 2022 Kategorier Innlegg
Fylkeskommunedirektøren krever opprydding på Raudsand
Fylkeskommunedirektøren krever en oversikt fra Nærings- og fiskeridepartemenet om forurensningen på Raudsand. Det kreves også opprydding.
Fylkesutvalget i Møre og Romsdal fylke møtes 27. juni 2022. Fylkeskommunedirektøren kommer med følgende innstilling:
Fylkeskommunen at krever oversikt og opprydding på Raudsand
Fylkeskommunen krever at Nærings- og fiskeridepartementet får oversikt over forurensningssituasjonen i gruveanlegget på Raudsand. Fylkeskommunen krever også at det settes i opprydding.
Fylkesordføreren krever et møte med departementene
Fylkesordføreren ønsker sammen med lederen av vassregionutvalget et møte med Klima- og miljødepartementet/Nærings- og fiskeridepartementet om status for Raudsand og opprydding.
Fylkesordføreren krever et møte med Miljødirektoratet
Fylkesordføreren ønsker sammen med lederen av vassregionutvalget et møte med Miljødirektoratet om oppfølging av forurensningssituasjonen på Raudsand.
https://neitilgiftdeponi.files.wordpress.com/2022/06/20220627-sakframlegg-fylkesutvalget.pdf
Forfatter adminLagt ut på 22. juni 2022 22. juni 2022 Kategorier Innlegg
Varsel om 35 000 tonn saltslagg til Raudsand
Etter noen måneder med importstopp av farlig avfall på Raudsand varsler Real Alloy om en ny og større import. Saltslagget vaskes med vann fra Raudsandvatnet. Aluminium og oksid tas ut og behandles videre. Store mengder salt sammen med miljøgifter slippes ut i fjorden. Utslippene renses ikke.
Forsidebilde: Kart som viser transportruten for farlig avfall fra Wales til Raudsand. Kartet er vedlagt eksportvarslet sendt fra myndighetene i Wales.
Myndighetene i Wales varsler om 35 000 tonn med saltslagg til Raudsand de neste 12 månedene fra 13. juni 2022 til 13. juni 2023. Mengden tilsvarer 12 båtlaster på ca 3 000 tonn. 40 % eller 14 000 tonn avfallsrester slippes ut i fjorden i løpet av året.
Melding fra Real Alloy om skiping av 12 båtlaster kommende år med tilsammen 35 000 tonn saltslagg fra Wales til Raudsand i Molde kommune
Myndighetene i Wales varsler om eksport av 35 000 tonn saltslagg til Raudsand i Molde. Bedriften venter på en godkjenning fra Miljødirektoratet før importen til Raudsand starter opp igjen. Miljødirektoratet stoppet forrige tillatelse etter mange avvik. Bedriften hadde flere avvik som medførte utslipp til vann og luft.
Vedlegg til notifiasjonsdokumentet
Avfallsrester til fjorden
I notifikasjonsdokumentet oppgir bedriften at 40 % av avfallet som ikke kan gjenvinnes slippes ut i fjorden. Et enkelt regnestykke gir da at 40 % gir 14 ooo tonn deponert i fjorden. Kostnaden for deponeringen oppgis til kr 0,-. Miljøgiftene i avfallet havner i fjorden. En fjord som ikke viser tegn til forbedring av miljøtilstanden.
Skrapmetall blandes med saltslagg
Real Alloy oppgir til myndighetene at slagget lagres strengt adskilt fra annet materiale og er ikke mikset med annet avfall.
Beskrivelse i notifikasjonsdokumentet utarbeidet av Real Alloy.
Bilde som viser skrapmetall som kommer sammen med saltslagget fra Wales til Raudsand
Miljødirektoratet avdekte store mengder skrapmetall lagret på kaia på Raudsand. Skrapmetallet har tydelig vært blandet med farlig avfall. Lagringen av skrapmetallet var en av årsakene til at importen ble stoppet. Skrapmetallet er nå hentet av Tofte Gjenvinning i Molde. Bedriftens kontroll av det farlige avfallet er alarmerende dårlig.
Bedriften mottar også store mengder med saltslagg fra bedriften på Rød. Saltslagget transporteres med bil til Raudsand.
Forfatter adminLagt ut på 13. juni 2022 13. juni 2022 Kategorier Innlegg
Veidekke ilagt tvangsmulkt på 750.000 kroner
Veidekke er ilagt en tvangsmulkt på 750.000 kroner for manglende oppfølging av tiltak mot luktplagene fra selskapets anlegg på Husøya i Kristiansund.
Det er Statsforvalteren i Møre og Romsdal som nå går hardere til verks for å få bedriften til å møte gjentatte klager på driften over flere år.
https://www.tk.no/husoya-lukta-veidekke-ilagt-tvangsmulkt-pa-750-000-kroner/s/5-51-1160049
https://www.nrk.no/mr/bot-pa-750.000-kroner-1.15997377
Forfatter adminLagt ut på 10. juni 2022 10. juni 2022 Kategorier Avisartikkel, NRK, Tidens Krav, Veidekke
NIVA: Forhøyet konsentrasjon av miljøgifter i blåskjell
Undersøkelser av blåskjell i 2021 i Tingvollfjorden viser høye verdier av miljøgiftene arsen, kvikksølv, krom, nikkel og sink.
Forsidefoto: Nedre del av deponi 2 med Tingvollfjorden i bakgrunnen november 2021
NIVA (Norsk institutt for vannforskning) gjennomførte en undersøkelse av blåskjell i Tingvollfjorden i 2021. Undersøkelsen viser en forhøyet konsentrasjon av miljøgifter i blåskjell. Undersøkelsen er publisert 28. februar 2022 og det er kun Nei til Giftdeponi som skriver om den.
Utdrag fra oppsummeringen i rapporten til NIVA:
«I blåskjellene fra overvåkingen i 2021 ble PROREF-verdiene overskredet for arsen (ved alle stasjoner), krom (ved tre stasjoner), nikkel (ved fire stasjoner) og sink (ved én stasjon). På blåskjellstasjonene SU1 og SU3 som er mest representative for vannforekomsten, var det overskridelser av PROREF-verdiene for arsen og nikkel, samt for krom ved SU3» (NIVA 2021).
«Blåskjell på alle de fem stasjonene har konsentrasjoner av arsen og kvikksølv som overskrider de foreslåtte EQS-verdiene» (NIVA 2021).
«Konsentrasjonen av krom overskrider den foreslåtte EQS-verdien på stasjon SU4» (NIVA 2021).
«Det har ikke blitt rapportert miljøundersøkelser i blåskjell siden 1987» (NIVA 2021).
«Nivåene av krom, nikkel og sink var noe høyere i 2021 ved blåskjellstasjon SU1 enn i 1987» (NIVA 2021).
Miljødirektoratet 2018: Ikke tilfredsstillende beslutningsgrunnlag
En feilaktig konsekvensutredning
NIVA 2020: Omfattende toksiske effekter
NIVA: Fjorden er dårligere
https://neitilgiftdeponi.files.wordpress.com/2022/03/20220228-niva-tiltaksorientert-vannovervaking-etter-vannforskriften-for-real-alloy-as.-1.pdf